stanford-oval/wikipedia huggingface dataset:
רב קטינא
הגותו

רב קטינא התייחס למשך זמן קיום העולם. לדעתו, העולם יהיה קיים שישה אלפי שנה, ובאלף השביעי יהא חרב, כנלמד מהפסוק ”וְנִשְׂגָּב ה' לְבַדּוֹ בַּיּוֹם הַהוּא” (ישעיהו ב יא). אביי חלק עליו וסבר כי העולם יהא חרב במשך אלפיים שנה, שנאמר ”יְחַיֵּנוּ מִיֹּמָיִם בַּיּוֹם הַשְּׁלִישִׁי יְקִמֵנוּ וְנִחְיֶה לְפָנָיו” (הושע, ו', ב'). בתלמוד הובאה ראיה תומכת בדברי רב קטינא מברייתא האומרת: ”כשם שהשביעית משמטת שנה אחת לז' שנים כך העולם משמט אלף שנים לשבעת אלפים שנה שנאמר ונשגב ה' לבדו ביום ההוא ואומר מִזְמוֹר שִׁיר לְיוֹם הַשַּׁבָּת יום שכולו שבת ואומר. כִּי אֶלֶף שָׁנִים בְּעֵינֶיךָ כְּיוֹם אֶתְמוֹל כִּי יַעֲבֹר”
בגמרא במסכת מנחות מסופר כי רב קטינא היה לבוש בסדין (בגד פשתן) הפטור מציצית. ”אמר לו מלאך: קטינא, קטינא, ציצית מה תהא עליה. המלאך הסביר לו שאף על פי שהבגד שלבש אין בו חובת ציצית (והרי ציצית היא חובת הבגד ולא חובת האיש), קיימת טענה עליו בדין שמים מדוע הוא מחפש דרכים לפטור את עצמו ממצוות ציצית. שאל אותו רב קטינא: האם אתם עונשים על ביטול מצוות עשה? ענה לו המלאך, שבזמן בו מתעוררת מידת הדין בשמים "עידנא דריתחא” עונשים גם על ביטול מצוות עשה כמו אי לבישת ציצית, למרות שלא חייבים בה מעיקר הדין.
רב קטינא החמיר בביטול תלמוד תורה והוא קבע כי אין הגשמים נעצרין אלא בשביל ביטול תורה שנאמר ”בַּעֲצַלְתַּיִם יִמַּךְ הַמְּקָרֶה”, - בשביל עצלות שהיה בישראל שלא עסקו בתורה נעשה שונאו של הקב"ה (לשון נקייה על הקב"ה) מך, ואין מך אלא עני שנאמר וְאִם מָךְ הוּא מֵעֶרְכֶּךָ וְהֶעֱמִידוֹ לִפְנֵי הַכֹּהֵן וְהֶעֱרִיךְ אֹתוֹ הַכֹּהֵן עַל פִּי אֲשֶׁר תַּשִּׂיג יַד הַנֹּדֵר יַעֲרִיכֶנּוּ הַכֹּהֵן. ואין 'מקרה' אלא הקב"ה שנאמר הַמְקָרֶה בַמַּיִם עֲ‍לִיּוֹתָיו הַשָּׂם עָבִים רְכוּבוֹ הַמְהַלֵּךְ עַל כַּנְפֵי רוּחַ. עוד אמר כי ליצנות גורמת למיעוט פרנסה ברווח: כל המתלוצץ מזונותיו מתמעטין שנאמר מָשַׁךְ יָדוֹ אֶת לֹצְצִים.
רב קטינא סיפר על האהבה הגדולה של הקדוש ברוך הוא לעם ישראל שניכרה בזמן שבית המקדש היה קיים: בשעה שהיו ישראל עולין לרגל, מגללין להם את הפרוכת ומראין להם את כרובים שהיו מעורים זה בזה, ואומרים להן ראו חבתכם לפני המקום כחבת זכר ונקבה.
ראפיניה (כדורגלן יליד 1985)

מרסיו רפאל פריירה דה סוזה (בפורטוגזית: Márcio Rafael Ferreira de Souza, נולד ב-7 בספטמבר 1985), הידוע בשם ראפיניה (Rafinha), הוא כדורגלן ברזילאי המשחק בקבוצת סאו פאולו.
ראפיניה העביר את מרבית הקריירה שלו בבונדסליגה, תחילה בשאלקה 04 ובהמשך בבאיירן מינכן, עמה זכה בתארים רבים ואף בליגת האלופות בעונת 2012/13. לראפיניה ארבע הופעות במדי נבחרת ברזיל.
ראפיניה משחק בעיקר בתפקיד המגן הימני, וניחן בזריזות, בעיטות חזקות ומסירות מדויקות. משמעות השם ראפיניה היא "רפאל הקטן".
קריירת מועדונים > קריירה מוקדמת

ראפיניה החל לשחק בגיל 7 בקבוצת קטרגל בעיר הולדתו לונדרינה שבמדינת פרנה בברזיל. בגיל 12 עבר לשחק במועדון ספורט לונדרינה, ובגיל 16 עבר לקבוצה המקצוענית קוריטיבה. בקוריטיבה הציג ראפיניה יכולת גבוהה, וזכה לקבל זימון לנבחרות ברזיל הצעירות, וסייע לנבחרת לזכות במדליית ארד באליפות העולם לנבחרות צעירות בשנת 2005.
קריירת מועדונים > שאלקה 04

בזכות הצלחותיו בנבחרות ברזיל הצעירות ובקוריטיבה, הוחתם ראפיניה בקיץ 2005 על ידי קבוצת שאלקה 04 מהבונדסליגה תמורת 5 מיליון אירו בחוזה לחמש שנים. בעונת הבכורה שלו במועדון, 2005/06, ערך ראפיניה 29 הופעות וסיים עם הקבוצה במקום הרביעי בבונדסליגה, כשהקבוצה סופגת 31 שערי ליגה בלבד. ראפיניה שיתף פעולה בעונה זו בהגנה עם מרסלו בורדון, מלאדן קרסטאיץ' ולבאן קוביאשווילי. באותה עונה, ראפיניה היה שותף לתצוגת נפל של שאלקה בסיבוב השני של הגביע הגרמני, בו הובסה הקבוצה 0–6 על ידי איינטרכט פרנקפורט. בליגת האלופות ראפיניה ושאלקה סיימו את שלב הבתים של עונת 2005/06 במקום השלישי, ממנו נשרו לגביע אופ"א, בו הגיעו עד לחצי הגמר והודחו לסביליה.
בעונת 2006/07 סיימו שאלקה וראפיניה במקום השני בבונדסליגה, מרחק שתי נקודות בלבד מהאלופה שטוטגרט, כשהקבוצה סופגת 32 שערים בלבד. בגביע אופ"א לעומת זאת, כשלו ראפיניה ושאלקה כשהודחו עוד בפלייאוף העלייה לשלב הבתים מול נאנסי הצרפתית, וגם בגביע הגרמני הודחה שאלקה שוב בסיבוב השני, הפעם לאחר הפסד 2–4 לפ.צ. קלן בהארכה. בעונת 2007/08 שאלקה וראפיניה שוב ספגו 32 שערי ליגה בלבד, וסיימו במקום השלישי בבונדסליגה. שאלקה וראפיניה הגיעו הפעם לרבע גמר ליגת האלופות, בו הודחו לאחר צמד הפסדים לברצלונה בתוצאה 0–1. בגביע הגרמני הודחו שאלקה וראפיניה בשמינית הגמר על ידי וולפסבורג בפנדלים.
בעונת 2008/09 שוב מיעטו שאלקה וראפיניה לספוג, עם 35 שערי חובה בלבד בבונדסליגה, אך סיימו רק במקום התשיעי. שאלקה וראפיניה הודחו במוקדמות ליגת האלופות על ידי אתלטיקו מדריד, ונשרו לגביע אופ"א, וכשלו גם במפעל זה כשסיימו אחרונים בשלב הבתים. בגביע הגרמני הודחו שאלקה וראפיניה ברבע הגמר על ידי מיינץ 05. עונת 2009/10 הייתה האחרונה של ראפיניה בשאלקה. בעונה זו חזרו שאלקה וראפיניה להצטיין, וסיימו במקום השני בבונדסליגה במרחק של חמש נקודות מהאלופה באיירן מינכן, כשההגנה שוב סופגת 31 שערים בלבד. ראפיניה שיתף פעולה בהגנה בעונה זו עם הייקו וסטרמן ובנדיקט הובדס, יחד עם מרסלו בורדון הוותיק. שאלקה וראפיניה, שלא שיחקו באירופה באותה עונה, הגיעו עד לחצי גמר הגביע הגרמני, בו הודחו על ידי באיירן מינכן לאחר הארכה. עונה זו הייתה החמישית והאחרונה של ראפיניה בשאלקה, ובסיומה עזב את הקבוצה לאחר שרשם 153 הופעות ליגה ושבעה שערים, וחתם בגנואה האיטלקית.
קריירת מועדונים > גנואה

באוגוסט 2010 חתם ראפיניה על חוזה בקבוצת גנואה האיטלקית, ונרכש משאלקה תמורת 8 מיליון אירו, אותם כשלה גנואה לשלם בזמן, ונתבעה על ידי שאלקה. ראפיניה ערך 34 הופעות בגנואה באותה עונה, והבקיע בהן שני שערים, כשהוא מסיים עם הקבוצה במקום העשירי בסרייה א'.
קריירת מועדונים > באיירן מינכן

ביוני 2011, לאחר עונה אחת בלבד בגנואה, חתם ראפיניה בבאיירן מינכן תמורת 5.75 מיליון אירו, אליה הגיע ביחד עם מנואל נוייר ששיחק עמו בשאלקה 04. ראפיניה הגיע בעיקר כגיבוי לפיליפ לאם בעמדת המגן הימני, ולא תוכנן להיות שחקן הרכב. ראפיניה וכבש את שערו הראשון בקבוצה במשחק ליגת האלופות מול ויאריאל בעונת 2011/2012, ואת שערו הראשון בבונדסליגה במדי באיירן מינכן הבקיע מול פורטונה דיסלדורף בנובמבר 2011 בניצחון 0–5. עד לסיום עונת 2011/12 ערך ראפיניה 24 הופעות ליגה, וסיים עם הקבוצה במקום השני בליגה לאחר בורוסיה דורטמונד. ראפיניה ובאיירן מינכן הפסידו בנוסף בשני גמרים באותה עונה. בגמר הגביע הגרמני בתוצאה 2–5 לבורוסיה דורטמונד, ובגמר ליגת האלופות 2012 לצ'לסי. ראפיניה לא שיחק בשני גמרים אלו. בעונת 2012/13 פחתה משמעותית כמות ההופעות של ראפיניה, שערך 13 הופעות ליגה בלבד. עם זאת, ראפיניה זכה עם באיירן מינכן באותה עונה בטרבל, שכלל אליפות בבונדסליגה וזכיות בליגת האלופות ובגביע הגרמני.
עם הגעת המאמן פפ גווארדיולה לבאיירן מינכן בעונת 2013/2014, קיבל ראפיניה דקות רבות יותר, כחלק מהתאמתו לשיטת המשחק החדשה, כאשר פיליפ לאם החל לשחק כקשר אחורי וראפיניה שיחק כמגן ימני. בעונת 2013/14 זכה ראפיניה עם באיירן מינכן באליפות ובגביע הגרמני, בו שותף 120 דקות בניצחון 0–2 על בורוסיה דורטמונד בהארכה. עם זאת, באיירן וראפיניה הודחו בחצי גמר ליגת האלופות על ידי ריאל מדריד לאחר 1-1 במשחק הראשון ותבוסה 0–4 בגומלין. בעונת 2014/2015 המשיך ראפיניה לשחקן בעמדת המגן הימני. בעונה זו זכתה הקבוצה באליפות בלבד, והודחה מהגביע הגרמני בחצי הגמר על ידי בורוסיה דורטמונד ומליגת האלופות בחצי הגמר על ידי ברצלונה. בעונת 2015/2016, עם הגעתו של יושוע קימיך לקבוצה, ראפיניה חזר לשחק בעיקר כשחקן ספסל, כשפיליפ לאם וקימיך משחקים לסירוגין בעמדת המגן הימני. באותה עונה זכו באיירן מינכן וראפיניה בדאבל. בעונת 2016/2017, תחת המאמן החדש קרלו אנצ'לוטי, פחתה משמעותית כמות ההופעות של ראפיניה. הקבוצה זכתה באליפות בתום אותה עונה, אך הודחה ברבע גמר ליגת האלופות על ידי ריאל מדריד ובחצי גמר הגביע הגרמני על ידי בורוסיה דורטמונד.
בעונת 2017/18, לאחר פרישתו של פיליפ לאם ממשחק פעיל, ראפיניה קיבל הזדמנויות רבות יותר, כשהוא בעיקר משמש מחליף ליושוע קימיך בעמדת המגן הימני. לעיתים קרובות ראפיניה וקימיך אף שיחקו ביחד, ובמקרים אחרים ראפיניה שימש גיבוי לדויד אלאבה בעמדת המגן השמאלי. כך ראפיניה פתח בכל שלבי ההכרעה בליגת האלופות, והציג יכולת טובה מאוד בצמד משחקי רבע הגמר מול סביליה, אך ביצע טעות קשה בהפסד 1–2 לריאל מדריד בחצי גמר ליגת האלופות, והקבוצה הודחה על אף שראפיניה הציג יכולת טובה. ראפיניה הגיע באותה עונה לגמר הגביע הגרמני ביחד עם באיירן, אך הקבוצה הפסידה בגמר 1–3 לאיינטרכט פרנקפורט. ראפיניה ישב על הספסל ולא שותף במשחק זה. במאי 2018 הודיעה באיירן מינכן על הארכת חוזהו של ראפיניה בעונה נוספת, עד תום עונת 2018/19. בעונתו האחרונה בקבוצה, 2018/19, ראפיניה זכה עם באיירן מינכן בדאבל נוסף, אך חווה מפח נפש כשהודח עמה כבר בשמינית גמר ליגת האלופות מול ליברפול. בסיום עונת 2018/19, שהייתה השמינית שלו במדי באיירן מינכן, עזב ראפיניה את הקבוצה, בצוותא עם שני שחקנים ותיקים אחרים, פרנק ריברי ואריין רובן.
קריירת מועדונים > פלמנגו

ב-10 ביוני 2019 חתם ראפיניה בפלמנגו מליגת העל הברזילאית, ולמעשה חזר למולדתו ברזיל לאחר 14 עונות באירופה. ראפיניה חתם על החוזה בפלמנגו החל מ-1 ביולי 2019 ועד 31 בדצמבר 2021. ב-23 בנובמבר 2019 ראפיניה זכה עם פלמנגו בגביע ליברטדורס לאחר ניצחון 1–2 בגמר על ריבר פלייט, במשחק בו ביצעה פלמנגו מהפך בתוספת הזמן לאחר שפיגרה 0–1 עד לדקה ה-89. ראפיניה שיחק 90 דקות מלאות בגמר זה. במדי הקבוצה זכה באליפות ובגביע הברזילאי.
קריירת מועדונים > אולימפיאקוס

ב-23 באוגוסט 2020 חתם ראפיניה באולימפיאקוס היוונית לשנתיים.
קריירה בינלאומית

בשנת 2008 עמד ראפיניה במרכזו של דיון בפיפ"א, כאשר קבוצתו שאלקה 04 לא רצתה לשחררו לשחק בטורניר הכדורגל של אולימפיאדת בייג'ינג, כמו גם ברצלונה שלא רצתה לשחרר את ליאו מסי וגם ורדר ברמן שלא רצתה לשחרר את דייגו ריבאס דה קוניה, על מנת לא לפגוע בהכנות לפתיחת עונת 2008/09. פיפ"א הורתה לקבוצות הללו לשחרר את שחקניהן לטורניר. שאלקה, ורדר ברמן וברצלונה ערערו על ההחלטה לבית המשפט לבוררות בספורט, שפסק לטובתן לבסוף. על אף החלטת בית המשפט, ראפיניה נסע בכל זאת לבייג'ינג וייצג את ברזיל, עמה זכה במדליית ארד אולימפית, לאחר הפסד 0–3 לארגנטינה בחצי הגמר וניצחון 0–3 על בלגיה במשחק על מדליית הארד. בגין העובדה שבחר בכל זאת להשתתף באולימפיאדה, נקנס ראפיניה ב-700 אלף אירו על הפרה חמורה של חוזהו עם שאלקה.
לראפיניה ארבע הופעות בנבחרת ברזיל הבוגרת. כולן במשחקי ידידות. הופעת הבכורה שלו התקיימה במרץ 2008, במשחק ידידות מול נבחרת שוודיה. הופעתו הבאה של ראפיניה במדי נבחרת ברזיל התקיימה שש שנים מאוחר יותר, במרץ 2014, במשחק ידידות מול נבחרת דרום אפריקה. במאי 2014 נכלל ברשימה המורחבת של הסגל הברזילאי למונדיאל 2014, אך לא נכלל בסגל הסופי. בספטמבר 2015 נקרא ראפיניה לשני משחקים רשמיים של נבחרת ברזיל במסגרת מוקדמות מונדיאל 2018 על ידי המאמן דונגה. ראפיניה, שהיה בכושר מצוין באותו זמן, דחה את ההזמנה ולא הכחיש כי בכוונתו לשחק בנבחרת גרמניה והוא בונה על זימון זה, דבר שלא היה יכול לעשות אם היה משחק במשחק רשמי של נבחרת ברזיל. עם זאת, ראפיניה שיחק ביוני 2017 בשני משחקי ידידות נוספים של ברזיל, מול נבחרות ארגנטינה ואוסטרליה. ראפיניה לא זומן לסגל הברזילאי ולא לסגל הגרמני למונדיאל 2018.
תארים

אליפות גרמניה (7): 2012/13, 2013/14, 2014/15, 2015/16, 2016/17, 2017/18, 2018/19
הגביע הגרמני (4): 2012/13, 2013/14, 2015/16, 2018/2019
ליגת האלופות: 2013
אליפות העולם לקבוצות כדורגל: 2013
הסופר קאפ האירופי: 2013
הסופר קאפ הגרמני (4): 2012, 2016, 2017, 2018
גביע ליברטדורס: 2019
אליפות ברזיל: 2019
הגביע הברזילאי: 2019
רקופה סודאמריקאנה: 2020
הסופר קאפ הברזילאי: 2020
אליפות ריו דה ז'ניירו: 2020
אליפות יוון: 2020/2021
הגביע היווני: 2019/2020
אליפות גאושו: 2021
אולימפיאדת בייג'ינג (2008): מדליית ארד
רנה למור

| --- | --- |
 מדינה:  בלגיה 
 מידע חסידת אומות העולם
 פרסים והוקרה:  חסידת אומות העולם (13 ביוני 1995) 
 קישורים חיצוניים
 יד ושם:  רנה למור
 
רנה למור (בצרפתית: Renée Lamort;‏ נפטרה ב-1993) התגוררה בעיר בריסל בבלגיה, מחסידי אומות העולם שהצילה את חייו של הנרי מורדנפלד מידי הנאצים במלחמת העולם השנייה.
פעילות בתקופת השואה להצלת יהודים

רנה למור התאלמנה מבעלה עם הפלישה הגרמנית לבלגיה ב-1940. רנה התגוררה בבריסל עם אמה ובנה קלוד. ב-12 באוגוסט 1942, התדפק על דלת ביתה של משפחת למור הנרי מורדנפלד, יהודי בן 23 מבריסל. לאחר שאחיו הגדול, אברהם, נשלח לאושוויץ, הנרי מצא מקומות מסתור לאחיו הקטן ולהוריו, ועתה חיפש אחר מקום לעצמו. רנה הסכימה להשכיר לו חדר בדירה, נתנה לו לחיות עם משפחתה ועזרה להסתיר אותו. רנה הפעילה לעזרתו של הנרי גם את שוערת הבניין, שעשתה קניות, הביאה לו עיתונים ועזרה על מנת לסייע להנרי המסתתר.
רנה הפעילה קשרים חברתיים על מנת למצוא להנרי עבודה בבית החולים. השהות בבית החולים למשך מרבית היום, סייעה להנרי נפשית וכלכלית. הנרי שהה בדירתה של רנה עד לסיום המלחמה.
הכרה והנצחה

רנה למור נפטרה בשנת 1993. באפריל 1994 שלח הנרי מורדנפלד, שנהיה לסגן-נשיא הקהילה היהודית בבריסל, את עדותו ליד ושם, וכשנה לאחר מכן, ב-13 ביוני 1995, הוכרה רנה למור כחסידת אומות העולם. באוגוסט של אותה השנה נערך טקס הכרה בבריסל בהשתתפות קלוד, בנה של למור. שמה מונצח על קיר הכבוד בגן חסידי אומות העולם ביד ושם בירושלים.
הערות שוליים

1 2  רנה למור, באתר יד ושם (באנגלית)
↑  Hersz Lejb (Henri) MORDENFELD, en méoire
קרצינומה הפטוסלולרית

| --- | --- |

דגימה פתולוגית של כבד עם קרצינומה הפטוסלולרית
 תחום:  אונקולוגיה 
 תסמינים:  hepatomegaly, זיעה, כאב בטן, ירידה במשקל, צהבת 
 טיפול:  ginsenoside Rg3  סוראפניב  Y-90 microshperes in the treatment of unresectable hepatocellular carcinoma 
 קישורים ומאגרי מידע
 eMedicine:  278354 
 MeSH:  D006528
 סיווגים
 ICD-10:  C22.0 
 ICD-11:  2C12.02 
 
קרצינומה הפטוסלולרית (באנגלית: Hepatocellular carcinoma או בקיצור: HCC) היא הסוג השכיח ביותר של סרטן כבד ראשוני במבוגרים, וגורם המוות השכיח ביותר בקרב אנשים עם שחמת הכבד. סוג גידול זה מתפתח במצבים הכוללים דלקת כרונית בכבד, והוא קשור באופן הדוק לצהבת כרונית נגיפית (עקב הפטיטיס B או הפטיטיס C) או חשיפה לרעלים כגון אלכוהול, אפלטוקסין או אלקלואידים פירוליזידינים. מחלות מסוימות, כמו המוכרומטוזיס וחוסר באלפא 1 אנטיטריפסין, מעלות באופן ניכר את הסיכון לפתח גידול זה. תסמונת מטבולית ומחלת הכבד השומני שאינה נובעת מצריכת אלכוהול מוכרים יותר ויותר גם כן כגורמי סיכון לגידול זה.
רוב מקרי הקרצינומה ההפטוסלולרית מופיעים אצל אנשים שכבר יש להם סימנים ותסמינים של מחלת כבד כרונית. גידול זה עשוי להציג החמרה של הסימפטומים או ללא תסמינים בזמן גילוי הסרטן. קרצינומה הפטוסלולרית עשויה להופיע עם תסמינים לא ספציפיים כמו כאבי בטן, בחילות, הקאות או תחושת עייפות. תסמינים הקשורים יותר למחלת כבד כוללים צהבת, מיימת, חבורות קלות כתוצאה מהפרעות בקרישת הדם, חוסר תיאבון וירידה לא מכוונת במשקל. הרוב המכריע של HCC מופיע באסיה ובאפריקה שמדרום לסהרה, במדינות בהן וירוס ההפטיטיס B הוא אנדמי ורבים נגועים מלידה. שכיחות הקרצינומה ההפטוסלולרית בארצות הברית ובמדינות מתפתחות אחרות עולה בשנים האחרונות עקב עלייה בזיהומים של נגיף ההפטיטיס C.
קרצינומה הפטוצלולרית, כמו כל סוג סרטן אחר, מתפתחת עקב שינויים ומוטציות אפיגנטיות המשפיעים על התא להתחלק בקצב גבוה יותר או לגרום לתא להימנע מאפופטוזה (הרס התא עצמו כמנגנון הגנה). זיהומים כרוניים של הפטיטיס B או C יכולים לסייע להתפתחות קרצינומה הפטוסלולרית עקב הפעלה חוזרת של מערכת החיסון של הגוף כנגד תאי הכבד. תאי דלקת שהופעלו על ידי מערכת החיסון משחררים חומרים המכונים רדיקלים חופשיים, אשר עלולים לגרום לנזק ל-DNA של התא ולהוביל למוטציות גנטיות מסרטנות. כמו בכל סרטן, הטיפול והפרוגנוזה של HCC משתנים בהתאם להיסטולוגיה של הגידול, הגודל, עד כמה התפשט הסרטן ובריאותו הכללית של המטופל. ההשירדות בסוג סרטן זה אינה טובה כיוון שרק 10-20% מקהרצינומות ההפטוסלולריות ניתנות להסרה בעזרת ניתוח. אם לא ניתן להסיר את הגידול לחלוטין, הגידול לרוב קטלני תוך 3 עד 6 חודשים.
הערות שוליים

↑  Forner A, Llovet JM, Bruix J (2012). "Hepatocellular carcinoma". The Lancet. 379 (9822): 1245–1255. doi:10.1016/S0140-6736(11)61347-0. PMID 22353262.{{cite journal}}:  תחזוקה - ציטוט: שימוש בפרמטר authors (link)
1 2  Kumar V, Fausto N, Abbas A, ed. (2015). Robbins & Cotran Pathologic Basis of Disease (9th ed.). Saunders. pp. 870–873. ISBN 978-1455726134.{{cite book}}:  תחזוקה - ציטוט: multiple names: editors list (link)
↑  "Liver cancer overview". Mayo Clinic.
↑  Shibata T, Aburatani H (2014). "Exploration of liver cancer genomes". Nat Rev Gastroenterol Hepatol. 11 (6): 340–9. doi:10.1038/nrgastro.2014.6. PMID 24473361.{{cite journal}}:  תחזוקה - ציטוט: שימוש בפרמטר authors (link)
↑  Chien-Jen Chen; Hwai-I. Yang; Jun Su; Chin-Lan Jen; San-Lin You; Sheng-Nan Lu; Guan-Tarn Huang; Uchenna H. Iloeje (2006). "Risk of Hepatocellular Carcinoma Across a Biological Gradient of Serum Hepatitis B Virus DNA Level". JAMA. 295 (1): 65–73. doi:10.1001/jama.295.1.65. PMID 16391218.
↑  Yang SF, Chang CW, Wei RJ, Shiue YL, Wang SN, Yeh YT (2014). "Involvement of DNA damage response pathways in hepatocellular carcinoma". Biomed Res Int. 2014: 1–18. doi:10.1155/2014/153867. PMC 4022277. PMID 24877058.{{cite journal}}:  תחזוקה - ציטוט: שימוש בפרמטר authors (link)
↑  Hepatocellular carcinoma MedlinePlus, Medical Encyclopedia
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ריצ'רד מוינאן

| --- | --- |

 לידה:  27 באפריל 1856 דבלין, הממלכה המאוחדת של בריטניה הגדולה ואירלנד 
 פטירה:  10 באפריל 1906 (בגיל 49) דבלין, הממלכה המאוחדת של בריטניה הגדולה ואירלנד 
 שם לידה:  Richard Thomas Moynan 
 מקום לימודים:  האוניברסיטה הלאומית לאמנות ועיצוב  האקדמיה המלכותית לאמנויות היפות של אנטוורפן 
 
ריצ'רד מוינאן (באנגלית: Richard Moynan;‏ 27 באפריל 1856 – 10 באפריל 1906) היה צייר אירי. מוינאן נולד בדבלין ולמד שם בבית הספר המטרופוליטן.
ביוגרפיה

מוינאן הלך במקור ללמוד רפואה, אך בחר בקריירה באמנויות זמן קצר לפני בחינות הגמר שלו. הוא נרשם לבית הספר לאמנות של דבלין (המכללה הלאומית לאמנות ועיצוב) בסתיו 1879 וזכה להצלחה מהירה על ידי זכייה בתחרויות טיילור וקאופר (המוענקות לתחרויות הציור הטוב ביותר מ״החיים״). בשנת 1883 למד מוינאן באקדמיה באנטוורפן יחד עם רודריק אוקונור והנרי אלן. הוא למד שם עד שעבר לפריז ב-1885. בסוף שנות ה-80 חזר מוינאן לדבלין כדי להציג את ציוריו, והפך לחבר באקדמיה המלכותית היברניאן ב-1890.
בשנת 1884, הוא התחתן עם בת דודתו סוזנה מרי מוינאן בביתה ב-9 באפריל. היו לו שני ילדים, איילין נורה ופרנסיס הנרי, בני 13 ו-9 כפי שמראה מפקד האוכלוסין ב-1901. משפחתו התגוררה בשדרת גרוויל מס' 15, יחד עם משרת בית.
ב-1887 הוא הועסק בדבלין בעיתון The Union, כקריקטוריסט פוליטי. כקריקטוריסט, הוא השתמש בשם העט "לקס". הוא היה מציג מוביל באקדמיה המלכותית היברניאן עם יצירות כמו "בית קודר", "מופע נודד" ו"תמרונים צבאיים". למוינאן היו בעיות עם שחפת, מה שהוביל בסופו של דבר לירידה בבריאותו והשפיע על הקריירה.
בשנים האחרונות לחייו, הייתה לו עבודה מועטה ונותר רק ציור אחרון שהוגש לאקדמיה בשנת 1902 בשם "מות המלכה" אשר תיאר את מותה של המלכה ויקטוריה ואת תגובתם של אנשים בדבלין שעמדו סביב ילד שמכר עיתונים.
ב-10 באפריל 1906, הוא מת במעונו ונקבר בהר ג'רום ב-12 באפריל בגיל 50.
לאחר מותו, עבודתו הוצגה בתערוכות שונות כמו "הקשר הצרפתי" ב-2010 ו"אירלנד: עמה והנוף שלה" ב-2012. לעבודתו היו נושאים עקביים של ילדי רחוב ואיגודים מקצועיים.
הערות שוליים

↑  Snoddy, Theo. Dictionary of Irish Artists: 20th Century, 2nd Edition. Merlin Publishing, Dublin, Ireland, 2002. Pg. 443–44.
↑  O'Regan, Maebh. "Richard Moynan: Irish Artist and Unionist Propagandist". 2004. Pg 59–80. Retrieved Mar. 19, 2008.
↑  Strickland; Julian Campbell, The Irish impressionists; Exhibition catalogue, NGI (1984), 89–90
↑  "Richard Thomas Moynan, Portrait and Figure Painter". Library Ireland. Library Ireland. Retrieved 22 November 2022.
↑  Richard Thomas Moynan RHA". Adams.ie. Adams. Retrieved 24 November 2022.
↑  O'Reagan, Meabh. "Richard Thomas Moynan". Dictionary of irish biography. DIB. Retrieved 22 November 2022.
| --- | --- |
בקרת זהויות :  RKD: 58085  ULAN: 500007911  VIAF: 95729357   WorldCat (עם VIAF): 95729357 
מות המלכה, 1902
ריכב רובין

| --- | --- |
אין תמונה חופשית
 לידה:  1951 (בן 73 בערך) ישראל ירושלים, ישראל 
 ענף מדעי:  גאוגרפיה היסטורית
 מקום לימודים:  האוניברסיטה העברית בירושלים 
 מנחה לדוקטורט:  יהושע בן-אריה, יורם צפריר 
 מוסדות:  האוניברסיטה העברית בירושלים 
 תרומות עיקריות
 חקר התיישבות וחברה במדבר בשלהי העת העתיקה חקר תולדות הכרטוגרפיה של ירושלים וארץ ישראל חקר היבטים גאוגרפיים של עלייה לרגל ומקומות קדושים
 
ריכב (בוני) רובין (נולד ב-1951) הוא פרופסור אמריטוס במחלקה לגאוגרפיה באוניברסיטה העברית בירושלים, מומחה לגאוגרפיה היסטורית יישובית ולמפות עתיקות של ארץ ישראל בכלל וירושלים בפרט, וראש המכון לחקר ארץ-ישראל ויישובה ביד יצחק בן-צבי.
תולדות חייו

יליד ירושלים. בשנים 1984–1985 סקר מספר אתרים (לרבות סעדון) בנגב. בשנת 1986 קיבל תואר דוקטור בגאוגרפיה היסטורית מן האוניברסיטה העברית. עבודת הדוקטורט שלו, שעסקה בנושא "המערך הישובי והבסיס החקלאי באזור רחובות בנגב בתקופה הביזנטית" נכתבה בהנחיית יהושע בן אריה, יורם צפריר ורן גרסון. את הפוסט-דוקטורט שלו ערך באוניברסיטת מרילנד.
תחומי המחקר העיקריים בהם עוסק רובין הם התיישבות וחברה במדבר בשלהי העת העתיקה, תולדות הכרטוגרפיה של ירושלים וארץ ישראל, התפתחות המפה העברית, מפות תלת־ממדיות ודגמים של ירושלים וארץ ישראל, היבטים גאוגרפיים של עלייה לרגל ומקומות קדושים וגאוגרפיה היסטורית של ארץ ישראל, בעיקר בעת העתיקה. חבר ועדת השמות הממשלתית.
ספריו

ר. רובין, ירושלים במפות ובמראות: מן התקופה הביזנטית ועד המאה הי"ט, נהר הוצאה לאור וכנרת בית הוצאה לאור, (הספר בקטלוג ULI)1987
ריכב רובין, הנגב כארץ נושבת, עיור והתיישבות במדבר בתקופה הביזנטית. יד יצחק בן-צבי והחברה לחקירת ארץ ישראל ועתיקותיה, ירושלים, 1990
ריכב (בוני) רובין, צורת הארץ: ארץ ישראל במפה העברית מרש"י ועד ראשית המאה העשרים, הוצאת יד בן צבי, 2014(הספר בקטלוג ULI)
ריכב רובין, סיפורים שסיפרו לי ההרים - נוף תרבותי בחלופות הזמן, הוצאת רסלינג, 2018
R. Rubin, Image and Reality, Jerusalem in Maps and Views, Jerusalem, Magnes Press, 1999
Rehav Rubin, Portraying the Land: Hebrew Maps of the Land of Israel from Rashi to the Early 20th Century, de Gruyter, Berlin, 2018.
מבחר מאמרים

ריכב רובין ומוטי יאיר, ‏מפותיו של סטפן אילש – כרטוגרף ירושלמי מן המאה הי"ט, קתדרה 36, יוני 1985, עמ' 72-63
ריכב רובין, ‏ מפת ירושלים מאת אנטוניו דה-אנג'ליס – מפת-אם ומפות שנגזרו ממנה, קתדרה 52, יולי 1989, עמ' 111-100
ריכב רובין ומילכה לוי, ‏נספח: המקרא למפת דה-אנג'ליס, קתדרה 52, יולי 1989, עמ' 119-112
ריכב רובין, ‏הספר המדברי של האימפריה הרומית-הביזנטית ממעוף ציפור, קתדרה 72, יוני 1994, עמ' 172-169
ריכב רובין, ‏מן המפה המצוירת אל המפה המדעית – פרק בהתפתחות הכרטוגרפיה של ירושלים, קתדרה 75, אפריל 1995, עמ' 68-55
ריכב רובין, ‏תקופתן של מפות מוקדמות של ארץ-ישראל כמקורות גאוגרפיים-היסטוריים, קתדרה 83, אפריל 1997, עמ' 183-182
ריכב רובין, ‏הספר המדברי והאימפריה: הנגב וצפון אפריקה בתקופה הרומית-הביזנטית, קתדרה 89, אוקטובר 1998, עמ' 82-63
ריכב רובין, "ירושלים וסביבותיה - השפעת התנאים הפיזיים על יישובה של ירושלים", בתוך: שמואל אחיטוב ועמיחי מזר (עורכים), ספר ירושלים, כרך א, יד יצחק בן-צבי, 2000, ירושלים, עמ' 1–12
ריכב רובין, ‏גאוגרפיה היסטורית בישראל – כיווני מחקר ומגמות מתודולוגיות, קתדרה 100, אוגוסט 2001, עמ' 360-339
מיטיה פרומין, ריכב רובין, דב גביש, ‏על מפה רוסית של מפרץ חיפה (1772), קתדרה 107, אפריל 2003, עמ' 166-155
ריכב רובין ומילכה לוי, מקורותיהן של מפות ירושלים הצלבניות: למסורת המיפוי הקדומה של ארץ-ישראל, ארץ ישראל: מחקרים בידיעת הארץ ועתיקותיה כח. ירושלים (תשסח) 255-269
ריכב רובין, מפות עתיקות של ירושלים כמקורות גאוגרפיים היסטוריים
הערות שוליים

↑   יעד בירן, קדושה, מדע וציונות: כך השתנו המפות של ארץ ישראל, באתר הארץ, 29 באוקטובר 2014
↑   צפריר רינת, תוכניות בנייה מאיימות על הטראסות בהרי ירושלים, שהוכרו כנוף תרבות בעל חשיבות עולמית, באתר הארץ, 11 באפריל 2018
| --- | --- |
בקרת זהויות :  NLI: 987007267461005171  GND: 105473366X  ISNI: 0000 0000 6664 1741  LCCN: n88267382  NTA: 19188457X  SUDOC: 197360505  VIAF: 74154977   WorldCat (עם VIAF): 74154977
רוז ויליאמס

ערך זה עוסק באמן אמריקאי. אם התכוונתם לשחקנית אנגלייה, ראו .
| --- | --- |

 לידה:  6 בנובמבר 1963 פומונה, ארצות הברית 
 התאבד:  1 באפריל 1998 (בגיל 34) וסט הוליווד, ארצות הברית 
 שם לידה:  Roger Alan Painter 
 שם במה:  Rozz Williams 
 מקום קבורה:  בית הקברות הוליווד פוראבר 
 מוקד פעילות:  ארצות הברית 
 תקופת הפעילות:  מ-1979 
 סוגה:  דת' רוק, רוק גותי, קברט אפל 
 שפה מועדפת:  אנגלית 
 חברת תקליטים:  קלאופטרה רקורדס 
 www.rozznet.com
 פרופיל ב-IMDb
 
רוג'ר אלן פיינטר (אנגלית: Roger Alan Painter; ‏ 6 בנובמבר 1963 - 1 באפריל 1998), שנודע בשם הבמה רוז ויליאמס, היה אמן מוזיקה ומפיק בתחום הדת' רוק והרוק הגותי. רוז הקים מספר להקות, ונחשב כחלוץ בתחום הדת' רוק.
חייו

רוז נולד בפומונה, קליפורניה, למשפחה בפטיסטית דרומית אדוקה. בילדותו הושפע מאמנים כמו דייוויד בואי, טי רקס, אליס קופר, איגי פופ וניו יורק דולס. כנער, בשנות השבעים המאוחרות, הוא נמשך לתחום הפאנק רוק.
בגיל 16 החל לנגן בלהקות רוק שונות. את שם הבמה "רוז ויליאמס" בחר על שם מצבה שאהב בבית קברות.
ויליאמס התפרסם בעיקר בשל כתיבת שירים והקמת הלהקה "Christian Death".
ויליאמס היה נשוי לזמרת אווה אורטיז (הידועה בכינוי "Eva O"), שגם הייתה שותפתו ללהקה מאוחרת שלו, "פרויקט הצל". לזוג לא היו ילדים.
בגיל 34 נמצא ויליאמס על ידי חברו ושותפו לדירה, כשהוא תלוי בדירתם בדרום הוליווד.
דיסקוגרפיה כאמן סולו

Every King a Bastard Son (Cleopatra) 1992
The Whorse's Mouth (Hollows Hill Sound Recordings) 1996
Live In Berlin (Hollows Hill Sound Recordings) 2000
Accept The Gift of Sin (live album) (Hollows Hill Sound Recordings) 2003
Flowers on Projekt’s A Dark Cabaret compilation album 2005
רב ירמיה בר אבא

רב ירמיה בר אבא היה אמורא מהדור השני לאמוראי בבל (אמצע המאה ה-3 לערך). היה מתלמידיו של האמורא המפורסם רב. מופיע פעמים רבות גם בתלמוד הירושלמי, ושם הוא נקרא רב ירמיה סתם, בלא שם אביו. יש אומרים שנקרא גם רבי ירמיה רבה (הגדול).